100 



önerejükből a szőlőiket megsemmisítő vész ellen, a midőn a kor- 

 mány végre segítségükre jött és küzdelmüket közvetetlen támoga- 

 tásában részesíteni kezdette. Hazánkban a kormány, nem várva be 

 a míg erre a kárvallott szőlősgazdák figyelmeztetni fogják, már 

 korán belátta a veszélyt, a mely az országnak egyik fontos gaz- 

 dasági ágát fenyegeti ; már idejekorán megtett ennélfogva minden 

 alkalmas intézkedést, hogy egyfelől a vészes rovar behurczolását és 

 terjedését megakadályozza, másfelől a szőlőmivelés fennmaradását 

 a pbylloxera jelenléte daczára is lehetővé tegye. 



A kormány intézkedéseiről a pancsovai fertőzés elfojtására és 

 veszélytelenné tételére már fennebb megemlékeztem. Midőn 1879-ben 

 kiderült, hogy a phylloxera Panesován kívül az országnak még több 

 más pontján is fellépett, a szőlővessző-forgalom, mely a külföldről 

 már 1874 vége óta be volt tiltva, belföldön is teljes tilalom alá 

 vettetett, minél fogva egyik község határából a másikba úgy a sima, 

 mint a gyökeres szőlővesszők szállítása szigorúan eltiltatott. 



Fokozott tevékenységet fejtett ki a kormány a phylloxeraügy 

 terén kivált 1880 óta, a midőn az ismert vészterületek száma egy- 

 szerre oly tetemesen növekedett. Az 1880: II. t.-cz. értelmében 

 megalakította mindenek előtt az orsz. phylloxera-bizottságot, a mely- 

 nek szakvéleménye a szükséges rendszabályok és óvó intézkedések 

 elrendelésénél irányadóul szolgált. Még mi alatt az ország összes 

 szőlőinek szakszerű megvizsgálása (1880 — 1882) folyamatban volt, 

 a felfedezett infectiók közül mindazok, a melyek >/ 2 holdnál kisebb 

 teriiletet foglaltak el, szénkéneggel azonnal teljesen kiirtattak. Ilyen 

 módon csakugyan sikerűit is a vészt a következő 7 helyen gyöke- 

 resen elfojtani : Pozsony, Kiskeszi (Hont vm.), Baranya-Szent-György, 

 Pécs, Tállya (Zemplén vm.), Hódmező-Vásárhely és Kolozsvár. Az 

 ismételve megejtett gondos felülvizsgálások daczára sem lehetett 

 többé ezeken a helyeken a phylloxerának nyomára akadni ; az irtás 

 tehát e helyeken, legalább egyelőre, sikeresnek tekinthető. Az 1883-ik 

 évben csak Gyöngyösön történt efféle irtás. Ha ennek — a mint 

 feltehető — szintén meg volt az óhajtott eredménye, akkor irtás út- 

 ján eddig összesen 8 helyen sikerűit a bajt már csirájában elnyomni, 

 s a fertőzött községek számát ily módon 130-ról 122-re leszállítani. 



Az 1880-ik évben tett felfedezésekből kiderülvén, hogy a 

 phylloxera hazánkban már oly nagy mértékben van elterjedve, a 

 kormány gondoskodása más irányban is kiterjedt. Belátva ugyanis 

 azt, hogy a pusztító rovarnak teljes és gyökeres kiirtása Magyar- 

 ország szőlőiből emberi erővel immár lehetetlen, gondoskodott mó- 



